РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 04

от заседание на Комисия ”Професионална квалификация и 
информационни технологии”,
проведено на 13.02.2020 г.

Днес, 13.02.2020 г. /четвъртък/ от 13:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства 
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“, инж. Анелия Чомакова - началник отдел „ИО“ и инж. Георги Бошнаков – главен експерт в дирекция „ИТСС“.

	 		1.ОТНОСНО: Отговор от упълномощен представител на Консорциум „Лирекс БГ“ ООД - „Индекс-България“ ООД във връзка с решение на КПКИТ по протокол № 1/23.01.2020 г., т.З относно реализиране на промяна на софтуера на АИС „Бюра съдимост“.

Комисия “Професионална квалификация и
информационни технологии”
Р Е Ш И :

1.1. Приема за сведение oтговорa от упълномощения представител на Консорциум „Лирекс БГ“ ООД - „Индекс-България“ ООД във връзка с решение на КПКИТ по протокол № 1/23.01.2020 г., т.З относно реализиране на промяна на софтуера на АИС „Бюра съдимост“.

	2.ОТНОСНО: Писмо от председателя на съвета на нотариусите на Нотариална камара на Република България във връзка с провеждане на семинар на 27 и 28 април 2020 г. в гр. София по проект „Обучение по правото на ЕС на английски език: комбинирано и интегрирано съдържание и езиково обучение за европейски нотариуси и съдии - EulawInEN“ в рамките на Програма Правосъдие 2017, с продължителност от 3 септември 2018 г. до 2 септември 2020 г.

Комисия “Професионална квалификация и
информационни технологии”
Р Е Ш И :

2.1. Да се изпрати писмото от председателя на съвета на нотариусите на Нотариална камара на Република България на апелативните съдилища от петте апелативни района, да определят по трима англоговорящи съдии от съответния апелативен район, които да вземат участие в предстоящия семинар на 27 и 28 април 2020 г. в гр. София по проект „Обучение по правото на ЕС на английски език: комбинирано и интегрирано съдържание и езиково обучение за европейски нотариуси и съдии - EulawInEN“.
2.2. Предлага на Калина Чапкънова, Гергана Мутафова и Светлана Бошнакова да вземат участие в предстоящия семинар на 27 и 28 април 2020 г. в гр. София.

	3.ОТНОСНО: Писмо от председателя на Висшия адвокатски съвет във връзка с постъпили запитвания от адвокати по възникнали проблеми относно Единния портал за електронно правосъдие.

Комисия “Професионална квалификация и
информационни технологии”
Р Е Ш И :

3.1. Да се изпрати писмо до председателя на Висшия адвокатски съвет с молба да бъдат предоставени писмено конкретни въпроси по възникнали проблеми относно Единния портал за електронно правосъдие.

4.ОТНОСНО: Извлечение от Комисия „Бюджет и финанси“ към Пленума на Висшия съдебен съвет по протокол № 4/05.02.2020 г. относно правила за предварително съгласуване на разходите на административните органи в областта на електронното управление и за използваните от тях информационни и комуникационни технологии в рамките на бюджетния процес, актуализирани и утвърдени на 27.11.2019 г., съгласно изискванията на чл. 7г, ал. 2 на Закона за електронно управление. 

Комисия “Професионална квалификация и
информационни технологии”
Р Е Ш И :

4.1. Определя Димитър Главинов, системен администратор, за съдебен служител от дирекция „ИТСС“, който да съдейства на определен представител от дирекция „Бюджет и финанси“ при извършване функциите по изпълнението разпоредбите от Правилата за предварително съгласуване на разходите на административните органи в областта на електронното управление и за използваните от тях информационни и комуникационни технологии в рамките на бюджетния процес на Държавната агенция за електронно управление.
4.2. Изпраща решението по т. 4  на Комисия „Бюджет и финанси" към Пленума на ВСС, по компетентност.

			5.ОТНОСНО: Извлечение от Комисия „Бюджет и финанси“ към Пленума на Висшия съдебен съвет по протокол № 4/05.02.2020 г. относно решение на Министерския съвет № 64/31.01.2020 г. за бюджетната процедура за 2021 г.

Комисия “Професионална квалификация и
информационни технологии”
Р Е Ш И :

5.1. Информацията за нови дейности за периода 2021 – 2023 г. да бъде предоставена от дирекция „ИТСС”.

6.ОТНОСНО: Извлечение от Комисия „Съдебна карта, натовареност и съдебна статистика“ към Съдийската колегия на Висшия съдебен съвет по протокол № 1/22.01.2020 г. относно искане от административния ръководител на Апелативен специализиран наказателен съд за допълване на Централизираната система за случайно разпределение на делата.

Комисия “Професионална квалификация и
информационни технологии”
Р Е Ш И :

6.1. Отлага разглеждане на искането от административния ръководител на Апелативен специализиран наказателен съд до получаване на отговор от разработчика на Централизираната система за случайно разпределение на делата съгласно решение на Комисията по протокол № 1/23.01.2020  г., т. 6.
6.2. Изпраща решението по т. 6 на административния ръководител на Апелативен специализиран наказателен съд ведно с решение  на Комисията по протокол № 1/23.01.2020  г., т. 6, за сведение.

7.ОТНОСНО: Писмо от административния ръководител на Окръжен съд - Разград с искане за разяснение от разработчика на Централизираната система за случайно разпределение на делата.

Комисия “Професионална квалификация и
информационни технологии”
Р Е Ш И :

7.1. Отлага разглеждане на искането от административния ръководител на Окръжен съд - Разград до получаване на отговор от разработчика на Централизираната система за случайно разпределение на делата съгласно решение на Комисията по протокол № 1/23.01.2020  г., т. 6.
7.2. Изпраща решението по т. 7 на административния ръководител на Окръжен съд - Разград ведно с решение на Комисията по протокол № 1/23.01.2020  г., т. 6, за сведение.

8.ОТНОСНО: Писмо от административния ръководител на Софийски градски съд относно възникнали технически пречки и въпроси по отношение обработката на заявления за Единния портал за електронно правосъдие.
Писмото е препратено на разработчика на системата за управление на съдебните дела САС. Въпросите свързани с вида на заявленията е взето решение по т.13 от днешното заседание. 

Комисия “Професионална квалификация и
информационни технологии”
Р Е Ш И :

8.1. Да се изпратят на административния ръководител на Софийски градски съд извлечения от решенията по т.8 и т. 13 от днешното заседание, за сведение.

9.ОТНОСНО: Писмо от и.ф. административен ръководител на Окръжен съд - Кърджали относно възпрепятстване достъпа до електронни дела на съда в Единния портал за електронно правосъдие (ЕПЕП).

Комисия “Професионална квалификация и
информационни технологии”
Р Е Ш И :

9.1. Да се уведоми и.ф. административен ръководител на Окръжен съд – Кърджали, че са предприети мерки за отстраняване на проблема с липсата на трансфер на данни от системата за управление на делата АСУД към ЕПЕП.

10.ОТНОСНО: Писмо от административния ръководител на Районен съд - Чепеларе относно възпрепятстване достъпа до електронни дела на съда в Единния портал за електронно правосъдие (ЕПЕП).

Комисия “Професионална квалификация и
информационни технологии”
Р Е Ш И :

10.1. Да се уведоми административният ръководител на Районен съд - Чепеларе, че са предприети мерки за отстраняване на проблема с липсата на трансфер на данни от системата за управление на делата АСУД към ЕПЕП.

11.ОТНОСНО: Искане от административния ръководител на Районен съд - Пловдив за осигуряване на средства за закупуване на 10 броя скенери.

Комисия “Професионална квалификация и
информационни технологии”
Р Е Ш И :

11.1. Искането от административния ръководител на Районен съд - Пловдив за осигуряване на средства за закупуване на 10 броя скенери на обща стойност 6 156,00 лв. с ДДС е целесъобразно.
11.2. Изпраща решението по т. 11.1 ведно с доклад на Комисия „Бюджет и финанси" към Пленума на ВСС, по компетентност.

12.ОТНОСНО: Информация от упълномощен представител на Консорциум „Лирекс БГ“ ООД - „Индекс-България“ ООД за извършена втора за 2019 г. смяна на базите с данни от ЕСГРАОН в АИС „Бюра съдимост“ във всички районни съдилища в страната и в ЦБС към Министерство на правосъдието.

Комисия “Професионална квалификация и
информационни технологии”
Р Е Ш И :

12.1. Приема за сведение информация от упълномощен представител на Консорциум „Лирекс БГ“ ООД - „Индекс-България“ ООД за извършена втора за 2019 г. смяна на базите с данни от ЕСГРАОН в АИС „Бюра съдимост“ във всички районни съдилища в страната и в ЦБС към Министерство на правосъдието.

13.ОТНОСНО: Промяна на образците на заявления, приложения към Правила за достъп до електронни съдебни дела в Единния портал за електронно правосъдие.

Комисия “Професионална квалификация и
информационни технологии”
Р Е Ш И :

13.1. Приема нов формат на Заявление за създаване на личен потребителски профил в Единния портал за електронно правосъдие.
13.2. Приема нов формат на Заявление за достъп до електронни съдебни дела и електронни съобщения в Единния портал за електронно правосъдие.
13.3. Изпраща образците на заявления по т. 13.1 и т. 13.2 на разработчика на Единния портал за електронно правосъдие за публикуване в портала и на съдилищата, за сведение.
13.4. Изпраща решението на г-жа Олга Керелска - член на ВСС и ръководител на проект „Доразвитие и централизиране на порталите в СП за достъп на граждани до информация, е-услуги и е-правосъдие“, за сведение.

                                                       ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/

КАЛИНА ЧАПКЪНОВА